open-index/open-wikipedia-markdown huggingface dataset:
Chironinae

* Se systematisk inndeling

**Chironinae** er en gruppe av biller som hører til familien skarabider (Scarabaeidae).

## Utseende
Middelsstore, sylindriske, svarte, blanke skarabider. Overflatisk ligner de sterkt på valsehjorter i slekten *[[Sinodendron]]*, men er ikke beslektet med disse. Kroppen er avlang og sylindrisk, spredt og grovt punktert. Hannen har et kort horn på hodet og et framspring på pronotum. Antennene er korte, med en spredt, tre-leddet klubbe ytterst. Beina er nokså korte, leggene med fine pigger på yttersiden.

## Utbredelse
Gruppen forekommer i Afrika og Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Chironinae Blanchard, 1845
****** Slekten *[[Amphiceratodon]]* Huchet, 2000
******* *[[Amphiceratodon argonautes]]* Huchet, 2002
******* *[[Amphiceratodon arrowi]]* Huchet, 2002
******* *[[Amphiceratodon capensis]]* (Hope & Westwood, 1845)
******* *[[Amphiceratodon karooensis]]* Huchet, 2002
****** Slekten *[[Chiron (slekt)|Chiron]]* W.S. MacLeay, 1819
******* *[[Chiron assamensis]]* Hope, 1845
******* *[[Chiron cylindrus]]* (Fabricius, 1798)
******* *[[Chiron hovanus]]* Fairmaire, 1901
******* *[[Chiron kelleri]]* Fairmaire, 1893
******* *[[Chiron senegalensis]]* Hope, 1845
******* *[[Chiron sulcithorax]]* Perty, 1831
******* *[[Chiron volvulus]]* Klug, 1855
****** Slekten *[[Theotimius]]* Huchet, 2000
******* *[[Theotimius angolensis]]* Huchet, 2004
******* *[[Theotimius grandis]]* (Gory, 1838)
******* *[[Theotimius gravis]]* (Péringuey, 1901)
******* *[[Theotimius laevicollis]]* (Arrow, 1936)
******* *[[Theotimius macleayi]]* Huchet, 2003
******* *[[Theotimius mahafalensis]]* (Paulian, 1976)
******* *[[Theotimius patrizii]]* (Boucomont, 1923)
******* *[[Theotimius pauliani]]* Huchet, 2003
******* *[[Theotimius rhodesianus]]* (Arrow, 1936)

## Kilder
* Chironinae i Encyclopedia of Life

## Eksterne lenker
*
Apollo-Sojuz

**Apollo-Sojuz**, engelsk **Apollo–Soyuz Test Project**, russisk:
Экспериментальный полёт «Союз» — «Аполлон» (Eksperimantalniy polyot Soyuz-Apollon), var en romferd som ble skutt opp i juli 1975.

Romferden var den siste Apollo-romferden, og den var den første felles amerikanske og sovjetiske romferden. En Apollokapsel skulle dokke med en Sojuzkapsel i verdensrommet. Apollokapselen ble fløyet av Tom Stafford, Vance Brand og Deke Slayton, som hadde sin eneste romferd med Apollo-Sojuz. Stafford hadde allerede vært tre ganger ute i verdensrommet. Slayton var på denne tiden den eldste personen som hadde vært ute i verdensrommet.
Artakama

**Artakama** var Ptolemaios I av Egypts andre hustru. Artakama ble gift med Ptolemaios, som den gang var general, i april 324 f.Kr under en bryllupsfestival i Susa arrangert av Aleksander den store. Artakama blir omtalt med navnet Apama av Plutark, men dette bygger sannsynligvis på en feil. Man kjenner ikke til at Ptolemaios hadde barn med Artakama.

Artakama var datter av Artabazus av Frygia, et barnebarn av Artaxerxes II og dronning Strateira Hennes far var satrap av Daskyleion under Artaxerxes III og Darius III, og satrap av Baktria under Alexander. Hennes mor var en ikke navngitt kvinne, men sannsynligvis Artabasuz' eneste hustru, og søster av generalene Memnon og Mentor av Rodos, som var i persisk tjeneste på 340- og 330-tallet f.Kr.

## Referanser
 

## Eksterne lenker
* Genealogy
Brian Dietzen

**Brian Dietzen** (født 1977) er en amerikansk skuespiller som er mest kjent for å spille rollen som Jimmy Palmer i TV-serien ''NCIS'' siden 2004. 

Han først ble interessert i skuespill da han hadde enkelte mindre roller via skoleteateret i en alder av åtte år, der han det ene året blant annet hadde rollen som en ond alv i julespillet. Han ble utdannet ved Niwot High School i Niwot, Colorado der han dukket opp i hovedrollene i flere teaterproduksjoner. Senere studerte han teater ved University of Colorado som ble ledet av Sean Kelley, førsteamanuensis ved Instituttet for teater og dans. Han dukket opp i hovedrollene i oppsetninger som *All My Sons*, *Equus* og *Waiting for Godot*. Dietzen bor i Los Angeles sammen med sin kone, Kelly, og deres datter og sønn. 

## ''NCIS''
Brian Dietzen dukket for første gang opp i TV-serien *NCIS* da han skulle ta over for karakteren Gerald Jackson som ble skutt og alvorlig skadet av en terrorist som var blitt trent opp av det israelske Mossad. Karakteren hans, Jimmy Palmer, arbeider som medisinsk assistent både i felten  og i obduksjonssalen/likhuset. Palmer er livredd for Leroy Jethro Gibbs (spilt av Mark Harmon). I en episode blir det avslørt at Jimmy Palmer lider av klaustrofobi. I en annen episode blir Jimmy Palmer hypnotisert av Abby og Palmer avslører i hypnose at han har en fetisj når det gjelder sko/føtter. Det kommer også frem at Palmer har alvorlig øresus.

## Eksterne lenker
*
Arsinoe av Makedonia

**Arsinoe** eller **Arsinoë** (gresk: Ἀρσινόη) fra kongeriket Makedonia (levde 300-tallet f.Kr) var Ptolemaios I Soters mor. Hun var Filip II av Makedonias konkubine, og det er sagt at hun ble gitt til Lagos, en makedonisk adelsmann, mens hun var gravid med Ptolemaios. Ptolemaios ble regnet av oldtidens makedonere for å være Filips sønn.

## Referanser


## Litteratur
*Smith, William (red.) (1867): *Dictionary of Greek and Roman Biography and Mythology*, «Arsinoe (1)», Boston
Alison Balsom

**Alison Louise Balsom** (født 7. oktober 1978 i Royston i Hertfordshire) er en britisk trompetist.

Balsom har studert med Håkan Hardenberger og har vunnet flere internasjonale priser for sitt trompetspill.
I 2009 vant hun prisen som beste kvinnelige artist i forbindelse med BRIT Awards.
I 2016 ble hun tildelt den britiske imperieordenen for sitt bidrag til musikken.

## Diskografi
* *Music for Trumpet and Organ* (EMI Classics, 2002)
* *The Fam'd Italian Masters* (Hyperion, 2003)
* *Bach works for Trumpet* (EMI Classics, 2005)
* *Caprice* (EMI Classics, 2006)
* *Haydn and Hummel Trumpet Concertos* (EMI Classics, 2008)
* *Italian Concertos* (EMI Classics, 2010)

## Referanser


## Eksterne lenker
* 
* 
*
Nasjonalt utvalg for gransking av uredelighet i forskning

**Nasjonalt utvalg for gransking av uredelighet i forskning** (*Granskingsutvalget*, tidligere *Nasjonalt utvalg for gransking av redelighet i forskning*) er en del av De nasjonale forskningsetiske komiteene. Komiteene skal bidra til at forskning i offentlig og privat regi skjer i henhold til anerkjente etiske normer.

Granskingsutvalget er oppnevnt av Kunnskapsdepartementet som et faglig uavhengig statlig forvaltningsorgan i henhold til lov 28. april 2017 nr. 23 om organisering av forskningsetisk arbeid (forskningsetikkloven).

Granskingsutvalget er klageinstans for uttalelser hvor det konkluderes med at en forsker har opptrådt vitenskapelig uredelig. Utvalget kan også behandle saker om mulige brudd på anerkjente forskningsetiske normer på eget initiativ. I tillegg skal utvalget veilede forskningsinstitusjoner om behandling av saker om mulige brudd på anerkjente forskningsetiske normer.

## Virkeområde
Utvalgets virkeområde er saker som gjelder mulige brudd på anerkjente forskningsetiske normer (se også Forskningsjuks), uansett fagområde, disiplin, organisering og gjennomføring, og uansett om forskningen er finansiert med offentlige eller private midler.

Med uredelighet forstås forfalskning, fabrikkering, plagiering og andre alvorlige brudd med god vitenskapelig praksis som er begått forsettlig eller grovt uaktsomt i planlegging, gjennomføring eller rapportering av forskning, jf. lovens § 8 annet ledd.

Lovens definisjon av uredelighet er begrenset til alvorlige tilfeller av bevisst eller grovt uaktsom uredelighet. Definisjonen dekker ikke faglig uenighet eller mindre alvorlige tilfeller av brudd på god vitenskapelig praksis.

Eksempler på uredelig atferd kan være:

* Bevisst tilbakeholdelse av uønskede resultater.
* Bevisst villedende anvendelse av statistiske metoder.
* Bevisst villedning om hvem som har bidratt til forskningen (utelatelse / nekte forfatterskap og inkluderinger/gaveforfatterskap), og hvor mye de har bidratt.
* Forsettlig eller grovt uaktsom tilbakeholdelse av detaljer i metodikk.
* Bevisst feilinformering om vitenskapelige kvalifikasjoner i søknader.
* Bevisst destruering av forskningsmateriale for å hindre undersøkelser av uredelighet i forskning.

## Utvalgsmedlemmer og sekretariat

Granskingsutvalget skal ha nødvendig kompetanse i forskning og forskningsetikk. Lederen skal ha juridisk embetseksamen eller mastergrad i rettsvitenskap. Granskingsutvalget skal ha fem til åtte medlemmer og inntil tre varamedlemmer, ifølge Forskrift om forskningsetiske komiteer og utvalg. Hvert medlem kan sitte i fire år, med adgang til gjenoppnevning én gang. 

De nasjonale forskningsetiske komiteene har et felles sekretariat sentralt i Oslo. Sekretariatet utgir Magasinet Forskningsetikk og har redaktøransvar for nettstedet www.forskningsetikk.no. På nettstedet tilbys også Forskningsetisk bibliotek (FBIB).

## Referanser


## Eksterne lenker

* Hjemmeside: www.forskningsetikk.no
* Mer informasjon om Granskingsutvalget 
* Medlemmer i Granskingsutvalget for inneværende periode 
* Forskningsetikkloven - www.lovdata.no <nowiki/>
* Forskrift til Forskningsetikkloven - www.lovdata.no
Sjur Rakstad-Larsen

**Sjur Rakstad-Larsen** (født 5. desember 1968 i Hamar) er en norsk tidligere ishockeyspiller og senere assistenttrener. Han spilte sju sesonger for Storhamar.

Rakstad-Larsen var regnet som en teknisk begavet senter med godt overblikk. Han spilte i Trondheim Ishockeyklubb i to sesonger, men vendte så tilbake til moderklubben igjen. Etter den aktive karrieren fortsatte han som assistenttrener for både Lennart Åhlberg, Göran Sjöberg og Petter Thoresen.

## Referanser


## Eksterne lenker
*
Den etiske nemnda for patentsaker

**Den etiske nemnda for patentsaker** skal gi Patentstyret råd i saker som reiser tvilsspørsmål knyttet til patentloven § 1 b. Bestemmelsen fastsetter at det ikke kan gis patent hvis kommersiell utnyttelse av oppfinnelsen ville stride mot «offentlig orden eller moral», det vil si grunnleggende etiske hensyn i det norske samfunn.

Dette gjelder teknikker for kloning av mennesker, teknikker for endring i arveanlegg på kjønnsceller, kommersiell utnytting av fostre og endring av genetisk identitet på dyr som fører til lidelse for dem.

Den etiske nemnda for patentsaker er lagt til Den nasjonale forskningsetiske komité for naturvitenskap og teknologi og består av fem personer med kompetanse innen etikk, medisin, bioteknologi og dyrevern.

Patentnemnda ble opprettet i 2004.

## Eksterne lenker
* Den etiske nemnda for patentsaker
Selvinkriminering

Ved **selvinkriminering** bidrar en som er mistenkt eller siktet for en kriminell handling til sin egen domfellelse ved for eksempel å avgi en forklaring eller gi tilgang til andre beviser som kan være nødvendige for en senere domfellelse.

## Vern mot selvinkriminering
Vernet mot selvinkriminering beskytter mot at man tvinges til å bidra til egen domfellelse gjennom vitnemål eller erkjennelse av skyld. Kjernen i vernet er at en i en avhørssituasjon ikke kan tvinges til å forklare seg og dermed bidra til sin egen domfellelse.

### USA
Prinsippet om at en som er mistenkt eller siktet for en kriminell handling, ikke har plikt til å forklare seg, og dermed oppgi «selvinkriminerende» informasjon, har lenge vært en del av det vi oppfatter som sentrale menneskerettigheter. Allerede i 1789 ble prinsippet tatt med i USAs grunnlov som det 5. punktet i Bill of Rights. (Uttrykket *plead the fifth* brukes når en person ikke vil besvare spørsmål under avhør, fordi svaret vil (muligens) være selvinkriminerende.) 

### Norge
Etter straffeprosessloven paragraf 90 har den siktede ikke noen plikt til å forklare seg. Etter paragraf 123 kan vitner nekte å svare på noen spørsmål som vil kunne utsette dem selv for straffeforfølgelse. Den europeiske menneskerettskonvensjonen artikkel 6 og FN-konvensjonen om sivile og politiske rettigheter artikkel 14 tar opp betydningen av vernet mot selvinkriminering.

## Referanser
Léon Chertok

**Léon Chertok** (1911–1991), var en fransk psykiater kjent for sitt arbeid innen hypnose og psykosomatisk medisin. 

## Biografi
Léon Chertok avla doktorgrad i medisin i Praha i 1938. Da han kom til Frankrike i 1939 gikk han inn i motstandsbevegelsen. I 1947 arbeidet han ved en psykosomatisk avdeling ved Mount Sinai sykehuset i New York, under ledelse av psykoanalytikeren Lawrence Kubie. Tilbake i Frankrike gikk han i analyse hos Jacques Lacan fra 1948 til 1954. Fra 1948 til 1949 var han assistent hos Marcel Montassut ved det psykiatriske sykehuset i Villejuif. I 1950 grunnla han senteret for psykosomatisk medisin i Villejuif sammen med Victor Gachkel. På denne tiden gjorde han også frivillig arbeid hos urologen Pierre Aboulker. 

Gjennom 1950-tallet reiste han til USA der han lot seg hypnotisere av Milton Erickson, og i Tyskland hos Johannes Heinrich Schultz. Det var på denne tiden at han også traff psykoanalytikeren Raymond de Saussure og Robert Amadou, spesialist på 'animalsk magnetisme'. I 1957 bidro han til opprettelsen av den franske organisasjon for psykosomatisk medisin, sammen med Michel Sapir og Pierre Aboulker. I 1959 holdt han sitt første foredrag om hypnose for psykoanalytikere i regi av Henri Eys selskap L'évolution psychiatrique'. Slutten av 1970-tallet og 1980-tallet var preget av hans samarbeid med filosofene François Roustang, Mikkel Borch-Jacobsen, Michel Henry og Isabelle Stengers.

Chertok mente at psykoanalytikerne overså hypnosens betydning og ble dermed også gjenstand for kraftig kritikk fra deres side. Han gikk, som nevnt, i analyse hos Jacques Lacan, og han var elev hos Francis Pasche men ble ikke godtatt som medlem av *Société Psychanalytique de Paris*. Han holdt også kontakt med sovjetiske psykiatere. Hans posisjon som "kjetter" førte til at han ble isolert og hans bidrag til hypnosen ble oversett, til fordel for den ericksonske skolen. Sammen med Isabelle Stengers kom han i flere bøker inn på årsakene til sin motstand ovenfor den tradisjonelle psykoanalytiske tilnærming og dens institusjoner.

## Verk

* De psykosomatiske metoder og barsel uten smerter, 1957
* Hypnosen – teoretiske og praktiske problemer, 1959
* Avslapningen – teoretiske og praktiske aspekter, 1959
* Hypnosen, 1965 (Bearbeidet og utvidet utg. 2006 (ISBN 2228881147))
* Kvinnelighet og moderskap – barsel uten smerter, 1969
* Hypnose uten ende, 1972
* Psykoanalysens fødsel – fra Mesmer til Freud, 1973 (Red. utg. 1997, i serien Les Empêcheurs de penser en rond (ISBN 2908602881))
* Kunnskapsmangel hos psyko(analytikerne), 1979
* Suggesjonens aktualitet, 1983
* Hypnosens tilbakekomst – 200 hundreårs kamp, 1984.
* Hypnose og psykoanalyse, 1987, sammen med Mikkel Borch-Jacobsen
* Hjertet og fornuften - spørsmålstegn ved hypnosen fra Lavoisier til Lacan, 1989, sammen med Isabelle Stengers
* Hypnose og suggesjon, 1989
* En kjetters memoarer, 1990, sammen med Isabelle Stengers og Didier Gilles
* Hypnosen og dens narcissistiske krenkelse, sammen med Isabelle Stengers
* Hypnosen mellom psykoanalysen og biologien, 2006

## Film
* Kroppen og tanken, 1990, sammen med Didier Michaux

## Referanser
Hot reading

**Hot reading** («varm avlesning eller tydning») er en teknikk som klarsynte, et spiritistisk medium, illusjonist eller mentalist bruker for å hente opplysninger om personer eller forhold på en tilsynelatende overnaturlig måte under en seanse eller en trylleforestilling. Tankeleserne bruker informasjon som de allerede har, men gir likevel inntrykk overfor andre at kunnskapen åpenbarer seg på uforklarlig vis.

Cold reading («kald avlesning») er en liknende teknikk der et «medium» gir inntrykk av å ha synske evner. Slik «avlesning» er der mediet fisker etter passende svar og treff i samtalen og henter opplysninger fra det en observerer på stedet og i situasjonen.

## Se også
* Cold reading

## Referanser
Tom-Rune Edvartsen

**Tom Rune Edvardsen** (født 1971) er en norsk tidligere ishockeyspiller. Som spilte tre Sesonger for Storhamar. Etter karrieren var han i noen sesonger materialforvalter for A-laget.

Tom Rune Edvardsen er nå fotballtrener for Storhamar Fotball.

## Referanser


## Eksterne lenker
* http://sil.no/Historikk/Alumni/EJ/EdvardsenTomRune/tabid/5458/language/nb-NO/Default.aspx
* https://web.archive.org/web/20090303165601/http://linux1.egroup.no/~shf/index.php?channel=10&publish=25&well=2
Klas Forfang

**Klas Forfang** (født 10. mai 1969 i Hamar) er en norsk tidligere ishockeyspiller.

Forfang spilte elleve sesonger og fikk 360 kamper for moderklubben Storhamar. Forfang ble Norgesmester to ganger og seriemester tre ganger.

## Referanser


## Eksterne lenker
* 
*
Ole Cato Holden

**Ole Cato Holden** (født 11. august 1986) er en norsk håndballspiller som tidligere har spilt på Sandefjord Håndball, IL Runar, Romerike Håndball og Falk-Horten. I 2006 vant han sølv som juniorspiller for Romerike. Han spiller i dag på det norske landslaget i Beachhåndball, som i 2011 tok en 6.-plass i EM.

## Referanser


## Eksterne lenker
* Holdens spillerprofil på EHF 
* Intervju med Holden fra falk-handball.no
Royal Northern College of Music

**Royal Northern College of Music** (**RNCM**) er et musikkonservatorium i Manchester, England.

## Historie
Konservatoriet ble til som følge av en sammenslåing av *Royal Manchester College of Music* og *Northern School of Music* i 1973.

## Referanser


## Eksterne lenker
*
Peter Madach

**Peter Madach** (født 26. februar 1963 i Jönköping) er en svensk tidligere ishockeyspiller. Han var en av de yngste spillerne i den svenske Eliteserien i historien da han debuterte 14. januar 1980 for HV 71 i en alder av 16 år, 10 måneder og 22 dager. Madách var medlem av det svenske Junior World Championship laget som vant gull i 1981.

Han fullførte sin aktive periode i Storhamar i Hamar. I Storhamar spilte han 301 kamper og 10 sesonger og ble Norgesmester 2 ganger og seriemester 2 ganger. Han har også trent Gjøvik Hockey et par sesonger i den norske 1. divisjonen, og spilt for Bergen.

## Referanser


## Eksterne lenker
* 
* Peter Madach – biografi
Ketil Kristiansen

**Ketil "Kekker'n" Kristiansen** (født 3. februar 1966 i Hamar) er en norsk tidligere ishockeyspiller. Han spilte ni sesonger og fikk totalt 309 kamper for moderklubben Storhamar. Han fikk også 30 kamper for Lillehammer Ishockeyklubb og for Gjøvik Hockey.

Etter endt karriere var han trener i Storhamar yngres avdeling. Ketil Kristiansen er for øvrig yngre bror til ishockeyspillerne Per Arne Kristiansen og Erik Kristiansen.

Kristiansen er spesialhjelpepleier og godkjent MAP-instruktør (psykiatri og rus) ved Sykehuset Innlandet Sanderud sykehus.

## Eksterne lenker
*
T. Keith Glennan

**T. Keith Glennan** (1905–1995) var den første administratoren for National Aeronautics and Space Administration (NASA) og han hadde denne posisjonen mellom 19. august 1958 og frem til 20. januar 1961. 

Glennan studerte ved University of Wisconsin-Eau Claire, og deretter tok han en grad i elektroteknikk fra Sheffield Scientific School som var en del av Yale University i 1927, hvor han også var medlem av Chi Phi Fraternity. Etter endt eksamen fra Yale, ble han assosiert med en nyutviklet lyd som ble brukt innen filmindustrien. Han var studioleder ved Paramount Pictures og senere ved Samuel Goldwyn Studios, og han var en del av staben til Vega Aircraft Corporation. 

Glennan begynte hos Columbia University Division of War Research i 1942 der han var ansatt gjennom hele den andre verdenskrig. Han steg i gradene på dette stedet frem til han ble utnevnt til direktør for US Navys Underwater Sound Laboratories i New London i Connecticut. I første halvdel av 1950-tallet ble han medlem av USAs Atomic Energy Commission.

Etter at han pensjonerte seg fra NASA bosatte han seg i Mitchellville i Maryland på slutten av 1980-tallet. Han døde ved Collington Life Care Community i Mitchellville i april 1995 da han var 90 år gammel, etter et alvorlig hjerneslag.

## Referanser
Kunst og håndverk

Kunst og håndverk er et praktisk estetisk fag som er et obligatorisk på barne- og ungdomsskolen, og som tilbys som grunnstudium (60 studiepoeng) ved enkelte høyskoler og universitet.

## Beskrivelse av skolefaget
Faget kunst og håndverk handler om menneskets skapende arbeid i kunst, arkitektur, design, håndverk, kunsthåndverk, duodji og folkelige uttrykksformer. Faget er et kunst- og kulturfag, et erkjennelses- og danningsfag og et uttrykks- og kommunikasjonsfag. Praktisk skapende arbeid utgjør hovedtyngden i kunst og håndverk.

## Eksterne lenker
* Skolehjelperen – Kunst og håndverk
* Husflid i Store Norske Leksikon
Symbolae Osloenses

***Symbolae Osloenses*** (opprettet 1922) er et norsk vitenskapelig tidsskrift for klassisk filologi, landets eldste i sin sjanger (oldtidsforskning).  

Det ble stiftet av professorene Samson Eitrem og Gunnar Rudberg ved Universitetet i Oslo, og de første to årgangene hadde navnet *Symbolae Arctoae*. Siden 1997 har det hatt undertittelen *Norwegian Journal of Greek and Latin Studies* for å uttrykke at studiet av klassiske språk også foregår ved andre universiteter enn Universitetet i Oslo. Det utgis en gang i året av det britiske forlaget Taylor & Francis. Artiklene er for det meste på engelsk, men av og til på fransk, tysk eller italiensk.  

## Redaktører

### Tidligere

* 1972–1994: Eiliv Skard og Egil Kraggerud
* 1995–2004: Tomas Hägg og Lars Boje Mortensen
* 2005–2013: Øivind Andersen
* 2005–2024: Monika Asztalos

### Nåværende
Per 2025 er Anastasia Maravela (2014–) og Han Lamers (2024–) ved Universitetet i Oslo redaktører for *Symbolae Osloenses*.

## Referanse
Niello

**Niello** (italiensk *niello*; grunnbetydning «sortaktig», av latin *nigellus*, «svart, mørk») er betegnelsen på en gammel teknikk for å dekorere metalloverflater med mørkere innlegg i mønster. Innlegget lages av en legering av sølv, bly og kobber med tilsetning av svovel og boraks. Mønsteret inkrusteres (overflateteknikk) i gjenstanden som skal dekoreres. Så fylles rillene med den tørre legeringen i form av pulver. Deretter varmes gjenstanden forsiktig opp til legeringen smelter og fyller rillene. Deretter slipes og poleres overflaten. Dermed blir nielloinnlegningen stående som svarte eller helt mørke linjer i overflaten. Den kan også brukes sammen med andre teknikker for metallbearbeidelse for å dekke større områder, som sett på himmelen i diptyken (dobbeltavle) som er illustrert her.

## Anvendelse
Navnet stammer fra det latinske *nigellum* for stoffet, eller *nigello* eller *neelo*, middelalderens latin for svart. Selv om den historisk sett er mest vanlig i Europa, er den også kjent fra mange deler av Asia og Det nære østen.

Niello ble brukt på en rekke gjenstander, blant annet sverdfester, alterkalker, tallerkener, horn, pynt til hester, smykker som armbånd, ringer, anheng og små beslag som stropper, veskestenger, knapper, beltespenner og lignende. Det ble også brukt til å fylle ut bokstavene i inskripsjoner gravert på metall. Perioder hvor gravering fylt ut med niello har blitt brukt for å lage hele bilder med figurer har vært relativt få, men omfatter noen betydelige prestasjoner. Innen bruk av ornament kom den til å få konkurranse fra emalje, med langt bredere fargemuligheter, som til slutt fortrengte niello i det meste av Europa.

## Referanser


## Litteratur
* Levinson Jay A., red. (1973): *Early Italian Engravings from the National Gallery of Art*, National Gallery of Art, Washington (Catalogue), , LOC 7379624
* Osborne, Harold, red. (1975): «Niello», *The Oxford Companion to the Decorative Arts*, OUP, ISBN 0198661134

## Eksterne lenker

* «Niello Metal Mixture», artikkel ved E. Brepohls, *Ganoksin.com*
Charles F. Bolden

**Charles Frank «Charlie» Bolden jr.** (født 1946) har siden 2009 vært direktør for National Aeronautics and Space Administration (NASA). Han er en pensjonert generalmajor fra United States Marine Corps og en tidligere astronaut for NASA.

Bolden ble uteksaminert fra Johnson High School i Columbia i Sør-Carolina i 1964. Han fikk en Bachelor of Science grad i elektrisk vitenskap fra United States Naval Academy i 1968, og en Master of Science i systemledelse fra University of Southern California i 1977. I 1968 ble han uteksaminert fra United States Naval Academy og begynte deretter som testpilot for NASA. Etter hans tid som astronaut for NASA, ble han stedfortredende kommandant ved ved en krigsskole i den amerikanske marinen. 

Den 23. mai 2009 kunngjorde president Barack Obama nominasjonen av Bolden som direktør for NASA, og Lori Garver som assisterende NASA-administrator. Bolden ble bekreftet til denne posisjonen av det amerikanske Senatet den 15. juli 2009. Han er den første afroamerikaneren og etterfulgte Michael Griffin i denne posisjonen.

Bolden gjennomgikk flygertrening i Pensacola i Florida, Meridian i Mississippi og Kingsville i Texas. Han fløy mer enn 100 tokt over Nord-Vietnam, Sør-Vietnam, Laos og Kambodsja mens han var stasjonert ved Royal Thai Air Base Nam Phong i Thailand fra 1972 til 1973. I juni 1979 ble han uteksaminert fra United States Naval Test Pilot School ved Naval Air Station Patuxent River som ligger i Maryland. Der begynte han som testpilot og logget mer enn 6000 timer flytid mens han var stasjonert der. Bolden ble valgt som astronaut av NASA i 1980 og han ble gjort til medlem av NASA Astronaut Corps frem til 1994 da han returnerte til aktiv tjeneste i United State Marine Corps fra 27. juni 1994.

Fra februar til juni 1998 var Bolden kommanderende general og deltok under Operasjon Desert Thunder i Kuwait. I juli 1998 ble Bolden forfremmet til hans generalmajor. Han pensjonerte seg fra militæret i august 2004. Bolden var stasjonert på romfergen «Columbia» som ble skutt opp fra John F. Kennedy Space Center den 12. januar 1986 og fullførte en seks dager lang reise i verdensrommet. Reisen i verdensrommet endte med en vellykket landing ved Edwards Air Force Base om kvelden den 18. januar 1986. Bolden gjennomførte nye reiser rundt jorden med romfergen «Discovery», som varte i 121 timer før den landet på Edwards Air Force Base den 29. april 1990. Før han gjennomførte mye forskning på romferger og verdensrommet sammen med sovjetiske kosmonauter.

## Referanser
Sången om den eldröda blomman (film fra 1934)

:*For filmen fra 1919, se [[Sången om den Eldröda Blomman (stumfilm)]]*.

***Sangen om den ildrøde blomsten*** er en svensk dramafilm fra 1934 regissert av Per-Axel Branner.

## Handling
Filmen handler om hvordan Olof Forsfararen (fossefareren) leker med et varierende antall unge kvinnehjerter og hvordan han til slutt gifter seg med Kyllikki.

## Om filmen
Filmen hadde premiere 12. november 1934 på kinoen *Röda Kvarn* i Stockholm. Filmen ble spilt inn i Filmstaden i Råsunda med eksteriørscener fra Uppland, Ramsele og Långsele. Den er basert på forfatteren Johannes Linnankoskis roman *[[Laulu tulipunaisesta kukasta]]* fra 1905 som kom i svensk oversettelse 1906. Julius Jaenzon hadde ansvaret for foto.

## Rolleliste

## Musikk i filmen
* *Vaggsång*, komponist Aleksandr Grecaninov, sang Gertrud Pålson-Wettergren 
* *Min hemgård står vid forsens brädd*, komponist Ilmari Hannikainen, sang Gertrud Pålson-Wettergren og Helga Görlin som dubber Inga Tidblads sang 
* *Min älskade är som ett smultronbär*, komponist Ilmari Hannikainen 
* *Vad betyda de fyra stjärnor som klara på himlen stå*, komponist Ilmari Hannikainen 
* *Fria flottaregossar*, komponist Ilmari Hannikainen 
* *Boris Godunov*, komponist og tekst  Modest Musorgskij, instrumental. 
* *Bröllopet på Ulfåsa. Bröllopsmarsch*, komponist August Söderman, instrumental.
* *En saga, op. 9*, komponist Jean Sibelius, instrumental.
* *Dold mellan furorna*, instrumental. 
* *Gruesome War Theme*, komponist Erno Rapee, instrumental.
* *Kung Kristian II. Nocturne*, komponist Jean Sibelius 
* *Sången om den eldröda blomman*, komponist Armas Järnefelt, instrumental.

## Referanser


## Eksterne lenker
*
Halensee

**Halensee** (tidligere: *Hohler See*) er en innsjø i tunneldalen Grunewaldseenkette i ortsteilen Grunewald i Berlins bydel Charlottenburg-Wilmersdorf, ikke langt fra den vestlige ende av Kurfürstendamm. Innsjøen har en overflate på ca 57 000m² og er inntil 10 meter dyp. Halensee har intet naturlig tilsig og tilføres derfor grunnvann.

## Skøytemesterskap i hurtigløp
* EM på skøyter 1914, herrer
* Tyske mesterskap i 1897, 1913 og 1914

## Galleri

Fil:Berlin Halensee.JPG|Halensee i Berlin
Fil:Bundesarchiv Bild 146-1998-019-17, Berlin, Angler am Halensee (cropped).jpg|Fiskere i Halensee ca 1900


## Eksterne lenker
* 
*
Nurcan Taylan

**Nurcan Taylan** (født 29. oktober 1983) er en tyrkisk vektløfter. Hun har blant annet ett OL-gull, ett VM-gull, og seks EM-gull.

## Eksterne lenker
*
Grand Theft Auto: The Ballad of Gay Tony

***Grand Theft Auto: Ballad Of Gay Tony*** er den andre av to episodiske utvidelsespakker til Rockstar Games' Grand Theft Auto IV kalt *Episodes From Liberty City*. Spilleren får rollen som Luis Lopez, som jobber for eieren av en homse-klubb og en party-klubb, under kallenavnet Gay Tony.

Handlingen er lagt til byen Liberty City, som også ble brukt til Grand Theft Auto IV. Nye våpen, kjøretøy og en fallskjerm er også lagt til i dette spillet. Spilleren kan i løpet av handlingen be sine to venner, Armando og Henrique, om å bruke deres spesielle evner: Armando kan skaffe våpen til spilleren, samtidig som Henrique kan levere forskjellige kjøretøy.

Spilleren kan også gjennomføre en rekke andre aktiviteter eller frivillige jobber for å tjene mer penger. Dette inkluderer blant annet konflikter med andre gjenger, eller Triathlon Races, delta i Underground Fight Tournament, eller BASE-hopping. Triathlon Races består av fallskjerm-hopping til en samling båter, seiling gjennom forskjellige sjekkpunkter, landing ved en rekke kjøretøy, og racing til en målstrek.

## Handling
I 2008, etter å ha vært vitne til at Bank of Liberty blir ranet, møter Luis Fernando Lopez sin arbeidsgiver og forretningspartner, nattklubb-eier "Gay" Tony Prince. Tony sliter med å drive nattklubbene Maisonette 9 og Hercules, og må ta opp gjeld fra de kriminelle Ancelotti og Mori Kibbutz. Luis får arbeid for både Mori og Rocco Pelosi, en Ancelotti-gangster, for å betale Tonys gjeld. Samtidig hjelper han vennene sine, Armando Torres og Henrique Bardas, med narkotika-handel.

Senere planlegger Tony å kjøpe smuglede diamanter for 2 millioner dollar, for å selge dem til en høyere pris. Men han blir tatt i bakhold av medlemmer fra The Lost biker-gjengen, ledet av Johnny Klebitz. Tonys kjæreste Evan Moss blir drept, og de mister diamantene. I løpet av denne tiden, får Luis også arbeid for en russisk gangster Ray Bulgarin, som tilbyr seg å hjelpe til med å dekke Tonys gjeld.

## Eksterne lenker
*
Ole-Stian Hansen

**Ole-Stian Hansen** (født 1. september 1973 på Lillehammer) er en norsk tidligere toppdommer i ishockey. 

Hansen spilte ishockey på Lillehammer IK på junior nivå. Ethvert startet han sin karriere i 89/90-sesongen som 16-åring og har dømt vel 1000 kamper på eliteserienivå i Norge.  Han hadde sin debut i Eliteserien i 1994. Hansen har 19 NM-finaler bak seg. Hansen har også tidlingere dømt 35 kamper i A-VM. 4 A-VM senior.
I 2010 ble Hansen tildelt Norges Ishockeyforbunds høyeste utmerkelse Isbjørnen.
Han er kåret til Norges beste dommer 10 ganger.

## Referanser
Sean O’Keefe

**Sean O'Keefe** (født 1956) er administrerende direktør for EADS North America, et datterselskap av det europeiske luft-  og romfartsselskapet EADS,. Han var tidligere direktør for National Aeronautics and Space Administration (NASA).

O'Keefe var tidligere medlem av styret i DuPont. Han var tidligere kansler for Louisiana State University (LSU) og han trakk seg fra dette embetet, den 16. januar 2008. Han var administrerende direktør for et datterselskap tilhørende det europeiske luftfarts-firmaet EADS, Asteroiden 78905 Seanokeefe ble oppkalt til minne om ham til ære for hans tid som administrator for NASA. O'Keefe og hans tenåringssønn, var blant de fire overlevende etter en flyulykke den 9. august 2010 i nærheten Aleknagik, Alaska. O'Keefe ble påført alvorlige skader i denne ulykken. 

O'Keefe var sønn av en tidligere marineoffiser som var utstasjonert på flere atomubåter. Han ble uteksaminert fra Wheeler High School i North Stonington i Connecticut. O`Keefe studerte til sin Bachelor of Arts i 1977 fra Loyola University i New Orleans i Louisiana, og han fikk en grad i Master of Public Administration i 1978 fra Maxwell School of Citizenship and Public Affairs ved Syracuse University. Hans kone Laura og barna Lindsey, Jonathan og Kevin, bor i Nord-Virginia. Etter å ha studert ferdig begynte han sin karriere som analytiker for det amerikanske forsvarsdepartementet. Han satt i en komité for det amerikanske Senatet i åtte år. O'Keefe hadde flere posisjoner i det amerikanske forsvarsdepartementet før han ble utnevnt til fungerende utenriksminister i USA for marinen i 1992–1993 i de siste årene til daværende president George H.W. Bush. 

## Referanser
Gordon Goodwin

**George Reginald «Gordon» Goodwin** (født 17. desember 1895, død februar 1984) var en britisk friidrettsutøver som deltok i de olympiske leker 1924 i Paris.
 
Goodwin vant en olympisk sølvmedalje i friidrett under OL 1924 i Paris. Han kom på andreplass på 10 kilometer kappgang bak Ugo Frigerio fra Italia. Det var tjuetre deltakere fra tretten nasjoner som deltok i konkurransen. Finalen besto av ti kappgjengere og ble avviklet 13. juli 1924.

## OL-medaljer
*  1924  Paris -  Sølv i friidrett, 10 km kappgang  Storbritannia 

## Eksterne lenker
*
James C. Fletcher

**James Chipman Fletcher** (1919–1991) var rektor ved University of Utah mellom 1964 og 1971. 

Fletcher jobbet også som administrerende direktør for National Aeronautics and Space Administration (NASA), først fra 27. april 1971 til 1. mai 1977 og igjen fra 12. mai 1986 til 8. april 1989.Fletcher fikk en lavere grad i fysikk fra Columbia University og en doktorgrad i fysikk i 1948 fra California Institute of Technology. Etter å ha holdt flere forskjellige forsknings- og undervisningsstillinger ved universitetene Harvard og Princeton. I 1964 ble han president for University of Utah, en stilling han hadde frem til han ble valgt til administrerende direktør for NASA i 1971. Da han forlot NASA i 1977, ble Fletcher en uavhengig konsulent i McLean, Virginia, og han ble ansatt ved fakultetet ved University of Pittsburgh. 

I løpet av de årene Fletcher ikke arbeidet hos NASA, var han aktiv som rådgiver for flere sentrale nasjonale ledere som var involvert i planleggingen av USAs videre politikk når det gjaldt nye amerikanske romferger og verdensrommet. Blant hans andre aktiviteter, var han involvert i utviklingen av Strategic Defense Initiative. Fletcher hadde ansvaret for virksomheten da en romferge endelig kom tilbake fra reisen i verdensrommet, den 29. september 1988. Som administrator for NASA, godkjente han programmet Hubble Space Telescope. 

Fletcher døde i desember 1991 av lungekreft, da han var 72 år gammel, i sitt eget hjem i forstaden Washington, DC. 

## Referanser
Dynamopodinae

* Se systematisk inndeling

**Dynamopodinae** er en gruppe av biller som hører til familien skarabider (Scarabaeidae).

## Utseende
Middelsstore, brunlige skarabider med kraftige bein, leggene med grove tenner på yttersiden.

## Utbredelse
De sju artene forekommer i Nord-Afrika og Sentral-Asia. Av disse forekommer *[[Orubesa athleta]]* i den asiatiske delen av Russland.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Dynamopodinae Arrow, 1911
****** Slekten *[[Orubesa]]* Reitter, 1895 (= *Dynamopus* Semenov, 1895)
******* *[[Orubesa ata]]* Semenov & Medvedev, 1929
******* *[[Orubesa athleta]]* (Semenov, 1895)
******* *[[Orubesa gladiator]]* Balthasar, 1968
******* *[[Orubesa linnavourii]]* Endrödi, 1970
******* *[[Orubesa luctator]]* Semenov & Medvedev, 1929
******* *[[Orubesa perforata]]* Reitter, 1895
******* *[[Orubesa plicifrons]]* Fairmaire, 1897
******* *[[Orubesa semenowi]]* Arrow, 1911 - gjerne regnet som et synonym for *O. plicifrons*
******* *[[Orubesa sudanicus]]* (Balthasar, 1971)

## Eksterne lenker
* Foto av ''Orubesa athleta''
*
James Brooker

**James «Jim» Kent Brooker** (født 12. august 1902, død 25. september 1973) var en amerikansk sportsutøver som deltok i de olympiske leker 1924 i Paris.

Brooker vant en olympisk bronsemedalje i friidrett under OL 1924 i Paris. Han kom på tredjeplass i  stavsprang bak sine landsmenn Lee Barnes og Glen Graham. Det var tjue deltakere fra tretten nasjoner i stavsprangkonkurransen. Finalen besto av sju hoppere og ble avviklet 10. juli 1924. 
## OL-medaljer
*  1924  Paris - Bronse i friidrett, stavsprang   USA

## Eksterne lenker
*
Eremazinae

* *[[Eremazus]]*

**Eremazinae** er en gruppe av biller som hører til familien skarabider (Scarabaeidae).

## Utseende
Små (ca. 2,5 millimeter), avlange, brune skarabider. Beina er korte med kraftige tenner.

## Utbredelse
Gruppen er utbredt i nordlige deler av Afrika og i Sentral-Asia.

## Systematisk inndeling
Slekten blir ofte regnet til underfamilien sandkrypere (Aegialiinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Eremazinae Iablokoff-Khnzorian, 1977
****** Slekten *[[Eremazus]]* Mulsant, 1851
******* *[[Eremazus cribratus]]* Semenov, 1893
******* *[[Eremazus marmottani]]* Fairmaire, 1870
******* *[[Eremazus punctatus]]* Harold, 1869
******* *[[Eremazus sefrensis]]* Clouet, 1897
******* *[[Eremazus unistriatus]]* Mulsant, 1851

## Eksterne lenker
* 
* Foto av ''Eremazus unistriatus''
4. serierunde i Tippeligaen 2011

**4. serierunde i [[Tippeligaen 2011]]** startet fredag 15. april klokken 19:00 med Haugesund mot Brann. En kamp ble spilt lørdag 16. april, før runden fortsatte med fem kamper søndag 17. april, fire kamper klokken 18:00 og hovedkampen mellom Vålerenga og Lillestrøm på Ullevaal Stadion klokken 20:00. Runden ble avsluttet mandag 18. april klokken 19:00 med Fredrikstad mot Rosenborg.


__NOTOC__
## Fakta
### Haugesund – Brann

### Start – Viking

### Sogndal – Tromsø

### Strømsgodset – Sarpsborg 08

### Odd Grenland – Aalesund

## Eksterne lenker
* Tippeligaen 2011: Terminliste og resultater på altomfotball.no
Toppscorerliste for Tippeligaen 2010

*Oppdatert etter 30. serierunde.*

**16 mål**
* Baye Djiby Fall, Molde

**15 mål**
* Mohammed Abdellaoue, Vålerenga ( Solgt fra Vålerenga til Hannover 96 den 17. august 2010 )

**14 mål**
* Steffen Iversen, Rosenborg
* Anthony Ujah, Lillestrøm
* Petter Vaagan Moen, Brann

**13 mål**
* Rade Prica, Rosenborg

**12 mål**
* Nikola Djurdjic, Haugesund
* Luton Shelton, Vålerenga
* Thomas Sørum, Haugesund
* Ole Martin Årst, Start
* Tor Hogne Aarøy, Aalesund

**9 mål**
* Espen Børufsen, Start
* Veigar Páll Gunnarsson, Stabæk

**8 mål**
* Torgeir Børven, Odd Grenland
* Nikola Djurdjic, Haugesund
* Diego Guastavino, Brann
* Patrik Ingelsten, Viking
* George Mourad, Tromsø
* Luton Shelton, Vålerenga

**7 mål**
* Markus Henriksen, Rosenborg
* Magne Hoseth, Molde
* Erik Huseklepp, Brann
* Christer Kleiven, Start
* Alexander Mathisen, Aalesund
* Marcus Pedersen, Strømsgodset

**6 mål**
* Johan Andersson, Stabæk
* Morten Berre Vålerenga
* Birkir Bjarnason, Viking
* Christian Bolaños, Start
* Simen Brenne, Odd Grenland
* Morten Fevang, Odd Grenland
* Adem Güven, Kongsvinger
* Espen Hoff,  Stabæk / Start
* Olav Tuelo Johannesen, Kongsvinger
* Frode Kippe, Lillestrøm
* Péter Kovács, Odd Grenland
* Sigurd Rushfeldt, Tromsø
* Arild Sundgot, Lillestrøm

**5 mål**
* Tor Arne Andreassen, Haugesund
* Eirik Bakke, Brann
* Bentley, Odd Grenland
* Martin Fillo, Viking
* Ola Kamara, Strømsgodset
* Daniel Nannskog,  Stabæk
* Erik Nevland, Viking
* Kayke Rodrigues, Tromsø
* Mads Stokkelien, Start

**4 mål**

**3 mål**

**2 mål**

**1 mål**

**Selvmål**
* Rune Hansen, Sandefjord  (Borte mot Start  i 1. runde)
* Børre Steenslid, Viking (Borte mot Strømsgodset  i 3. runde)
* Tor Hogne Aarøy, Aalesund (Borte mot Haugesund  i 6. runde)
* Paul Obiefule, Hønefoss (Borte mot Start  i 8. runde)
* Lars-Kristian Eriksen, Lillestrøm (Hjemme mot Strømsgodset  i 11. runde)
* Vegard Skjerve, Haugesund (Borte mot Molde i 12. runde)
* Håkon Opdal, Brann (Borte Mot Hønefoss i 13. runde)
* Bjørnar Holmvik, Brann (Borte Mot Hønefoss i 13. runde)
* Joel Riddez,  Strømsgodset (Borte Mot Aalesund i 13. runde)
* Thomas Myhre, Kongsvinger  (Borte mot Vålerenga  i 17. runde)
* Kris Stadsgaard, Rosenborg  (Hjemme mot Odd Grenland  i 17. runde)
* Bobbie Friberg da Cruz, Kongsvinger  (Hjemme mot Tromsø  i 18. runde)
* Vegard Skjerve, Haugesund (Borte mot Rosenborg i 19. runde)
* Clarence Goodson. Start (Borte mot Viking i 21. runde)
* Morten Fevang. Odd Grenland (Hjemme mot Aalesund i 23. runde)
* Panajotis Dimitriadis. Sandefjord (Hjemme mot Tromsø i 24. runde)
* Morten Skjønsberg. Stabæk (Borte mot Kongsvinger i 25. runde)
* Sigurd Rushfeldt. Tromsø (Hjemme mot Strømsgodset i 29. runde)
* Stefan Strandberg. Vålerenga (Borte mot Hønefoss i 29. runde)
* Espen Nystuen. Sandefjord (Hjemme mot Hønefoss i 30. runde)

## Referanser
Edward Gourdin

**Edward Orval «Ned» Gourdin** (født 10. august 1897, død 21. juli 1966) var en amerikansk friidrettsutøver som deltok i de olympiske leker 1924 i Paris.

Gourdin vant en olympisk sølvmedalje i friidrett under sommer-OL 1924 i Paris. Han kom på andreplass i lengdehopp bak sin landsmann William DeHart Hubbard. Det var trettifire deltakere fra tjueto nasjoner som deltok i lengdehoppkonkurransen, finalen ble avviklet 8. juli 1924.

## OL-medaljer
* 1924  Paris -  Sølv i friidrett, lengdehopp  USA

## Referanser


## Eksterne lenker
*
Walter Rangeley

**Walter Rangeley** (født 14. desember 1903, død 16. mars 1982) var en britisk friidrettsutøver som deltok i de olympiske leker 1924 i Paris og 1928 i Amsterdam.
 
Rangeley vant en olympisk sølvmedalje i friidrett under OL 1924 i Paris. Han var med på det britiske stafettlaget som kom på andreplass på 4 x 100 meter for menn med tiden 41,2 bak USA som vant med 41,0 som var ny verdensrekord. De andre på laget var Harold Abrahams, William Nichol og Lancelot Royle.

Fire år senere, under OL 1928 i Amsterdam, vant han to medaljer. Han kom på andreplass på 200 meter bak Percy Williams fra Canada. Han var også med på britiske stafettlaget som kom på tredjeplass på 4 x 100 meter bak USA og Tyskland.

## OL-medaljer
*  1924  Paris - Sølv i friidrett, 4 x 100 meter menn  Storbritannia 
*  1928  Amsterdam - Sølv i friidrett, 200 meter menn  Storbritannia 
*  1928  Amsterdam - Bronse i friidrett, 4 x 100 meter menn   Storbritannia

## Referanser


## Eksterne lenker
*
NASA-administrator

**NASA-administrator** (engelsk: *NASA administrator*) er den øverste lederen for National Aeronautics and Space Administration (NASA), USAs romfartsorganisasjon. Administratoren tjenestegjør også som øverste romforskningsrådgiver til USAs president. Ifølge NASA er rollen som administrator å «lede NASAs team og administrere dens ressurser til å fremme visjonen for romforsking».

NASAs første administrator var dr. T. Keith Glennan. I løpet av hans periode slo han sammen ulike utviklingsprosjektene innen romforskning i USA. Daniel S. Goldin holdt embetet i den lengste perioden (like over 9½ år), og er best kjent for den banebrytende «hurtigere, bedre, billigere» tilnærming til romprogrammer. Den eneste personen som har hatt embetet to ganger er James C. Fletcher som returnerte til NASA etter «Challenger»-ulykken.

**NASAs viseadministrator** (engelsk: *Deputy NASA administrator*) «tjenestegjør som byråets nestkommanderende og er ansvarlig overfor administrator for å gi overordnet ledelse, planlegging og politisk retning for virksomheten. Han/hun representerer NASA overfor Executive Office of the President, Kongressen, ledere av føderale og andre relevante offentlige etater, internasjonale organisasjoner og eksterne organisasjoner og lokalsamfunn. Han/hun har også oppsyn med det daglige arbeid av NASAs funksjonelle kontorer, slik som *Office of Chief Financial Officer*, *Office of General Counsel* og *Strategic Communications*», ifølge NASAs Shana Dale. 

24. mai 2009 annonserte president Barack Obama nominasjonen av Charles F. Bolden som NASA-administrator og Lori Garver som NASAs viseadministrator. Bolden og Garver ble henholdsvis NASA-administrator og viseadministrator etter godkjennelse av USAs senat den 15. juli 2009.

Den lengst sittende (fungerende) viseadmininstrator var John R. Dailey, som holdt posten etter at han pensjonerte seg fra United States Marine Corps. Den lengst sittende vanlige viseadministrator var Hugh Latimer Dryden, som var den første Deputy Administrator. William R. Graham innehadde posten som viseadministrator to ganger, og var fungerende administrator i mellomtiden, samme gjorde Frederick D. Gregory. Dr. Daniel Mulville tjenestegjorde som fungerende viseadministrator 2 ganger, og var fungerende administrator i mellomtiden.

## Administratorer

## Viseadministratorer

## Se også
*National Advisory Committee for Aeronautics
*NASA Chief Scientist

## Referanser

## Eksterne lenker
*
Bjarte Arneson

**Bjarte Arneson** (født 6. november 1978) er en norsk forfatter og tekstforfatter. Han debuterte på Tiden Norsk Forlag i 2010 med novellesamlingen *Dette forandrer alt*. I 2015 utkom den «interaktive» romanen *Historien om enten Jørn eller Torgeir Bråten.* I 2018 ga han ut *Du og jeg og Vito*, en humoristisk novellesamling for voksne som «utforsker fiksjonspotensialet i norske barnesangers førstesetninger».

Arneson har skrevet manus for en rekke humorproduksjoner på TV, og bidro også som tekstforfatter til Bård Tufte Johansens stand up-forestilling *[[Mann (44)]]*. Sammen med Tufte Johansen og Atle Antonsen skrev han i 2019 forestillingen *[[12 gode råd]]*. I 2020 utga de boken *Bård og Atles gode råd om absolutt ALT*.

Sammen med Odd-Magnus Williamson driver han twitterkontoen @kongendin i Harald Vs navn, 

## Bibliografi
* *Dette forandrer alt* &ndash; fortellinger (2010)
* *Historien om enten Jørn eller Torgeir Bråten –* roman (2015)
* *Du og jeg og Vito* – fortellinger (2018)
* *Bård og Atles gode råd om absolutt ALT* – humor (2020)
* *Kilder til begeistring* (2023)

## Referanser


## Eksterne lenker
* 
*Forfatterprofil hos Tiden Norsk Forlag
Panterkameleon

**Panterkameleon** er en kameleonart.

Hos denne arten kan hannene bli opptil , mens hunnene er mye mindre. Farge og mønster hos panterkameleon varierer mye mellom ulike deler av utbredelsesområdet. Hannene har generelt sterkere farger enn hunnene. I likhet med de andre artene i slekten *[[Furcifer]]* trives panterkameleon ikke i tett skog, men foretrekker skogkanter, elvebredder og vegkanter. 

Panterkameleon er utbredt i lavlandet nord og øst på Madagaskar. Typelokaliteten er angitt som Île de France, altså Mauritius, men det finnes ingen kameleoner på denne øya i dag. Panterkameleon forekommer derimot på naboøya Réunion, nesten  øst for Madagaskar. De fleste mener at arten er innført av mennesker til Réunion, men kameleoner har krysset vide havstrekninger andre steder. Noen trekk ved kroppsbygningen tyder også på at populasjonen er spontan.

De sterke fargene, kroppsstørrelsen og at arten har lett for å formere seg i fangenskap, gjør at panterkameleon er et populært terrariedyr. Den blå formen fra øya Nosy Be utenfor nordvestkysten av Madagaskar er mest populær, og omtrent halvparten av panterkameleonene som eksporteres kommer derfra.

## Litteratur
* 
* 

## Eksterne lenker
* 

* ARKive – Panther chameleon videos, photos and facts